# เฟียร์เลส (อัลบั้มเทย์เลอร์ สวิฟต์)
เฟียร์เลส  เป็นสตูดิโออัลบั้มลำดับที่ 2 ของนักร้องและนักแต่งเพลงชาวอเมริกัน เทย์เลอร์ สวิฟต์ ภายใต้บิกมะชีนเร็กเคิดส์ วางจำหน่ายในสหรัฐอเมริกาและแคนาดาเมื่อวันที่ 11 พฤศจิกายน ค.ศ. 2008 และที่อื่น ๆ ในวันที่ 9 มีนาคม ค.ศ. 2009 ประพันธ์โดยสวิฟต์เป็นส่วนใหญ่ ในขณะที่เธอกำลังประชาสัมพันธ์อัลบั้มเปิดตัวในชื่อตัวเอง (2006) ในปี ค.ศ. 2007–2008 นอกจากนี้เฟียร์เลสยังมีผู้ร่วมประพันธ์คือ ลิซ โรส, ฮิลลารี ลินด์ซีย์, โคลบี ไคลัต และจอห์น ริช สวิฟต์ประพันธ์เพลงในรุ่นมาตรฐานจำนวน 7 เพลงจากทั้งหมด 13 เพลงด้วยตัวเอง และในการเปิดตัวครั้งแรกในฐานะผู้ผลิตเพลง ได้ร่วมผลิตอัลบั้มกับนาธาน แชปแมน

เฟียร์เลสเป็นอัลบั้มคันทรีป็อปที่มีการเรียบเรียงดนตรีที่เกี่ยวกับแนวคันทรี เช่น แบนโจ ซอ แมนโดลิน และกีตาร์โปร่ง ผสมผสานเข้ากับกีตาร์ไฟฟ้าและเครื่องสายที่มีพลัง นักวิจารณ์เพลงค้นพบว่าอัลบั้มนี้มีลักษณะที่น่าดึงดูดในแบบครอสโอเวอร์ ซึ่งได้รับแนวอิทธิพลจากรูปแบบเพลงป็อป โฟล์ก และร็อกที่แตกต่างกัน บทประพันธ์เพลงได้รับแรงบันดาลใจจากความรู้สึกในช่วงวัยรุ่นของสวิฟต์ โดยมีอรรถบทของความรัก ความอกหัก และแรงบันดาลใจ ชื่ออัลบั้มอ้างถึงอรรถบทที่ครอบคลุมโดยรวมของเพลงทั้งหมด เนื่องจากสื่อถึงความกล้าหาญของสวิฟต์ที่จะยอมรับความท้าทายแห่งความรัก

หลังจากเฟียร์เลสได้วางจำหน่าย สวิฟต์ก็เริ่มต้นทัวร์เฟียร์เลสทัวร์ ซึ่งเริ่มตั้งแต่เดือนเมษายน ค.ศ. 2009 ถึงเดือนกรกฎาคม ค.ศ. 2010 อัลบั้มนี้มีซิงเกิลทั้งหมด 5 เพลง รวมถึง "เลิฟสตอรี" และ "ยูบีลองวิทมี" ซึ่งสามารถทำผลงานได้ดีและสร้างสถิติ ทั้งวิทยุคันทรีและป็อป ในสหรัฐเฟียร์เลสใช้เวลา 11 สัปดาห์บนอันดับสูงสุดชาร์ตบิลบอร์ด 200 และได้รับการรับรองระดับเพชรจากสมาคมผู้ประกอบกิจการเพลงของสหรัฐอเมริกา (RIAA) ขึ้นสู่ตำแหน่งสูงสุดในห้าอันดับแรกของชาร์ตอัลบั้มและได้รับการรับรองระดับมัลติแพลตตินัมในออสเตรเลีย แคนาดา นิวซีแลนด์ และสหราชอาณาจักร และมียอดการจำหน่าย 12 ล้านชุดทั่วโลก

นักวิจารณ์เพลงให้ยกย่องการประพันธ์เพลงของสวิฟต์ ที่นำเสนอเพลงที่เหมาะกับวิทยุและการมีส่วนร่วมทางอารมณ์ที่ไม่เพียงแค่ดึงดูดใจวัยรุ่นเท่านั้น แต่ยังรวมถึงผู้ฟังในวงกว้างด้วย แม้ว่าบางคนมองว่าเป็นสูตรของการผลิตก็ตาม เป็นอัลบั้มคันทรีที่ได้รับรางวัลมากที่สุดตลอดกาล เฟียร์เลสได้รับรางวัลอัลบั้มแห่งปีทั้งจากรางวัลสมาคมดนตรีคันทรี และรางวัลออสการ์ สาขาเพลงคันทรีในปี ค.ศ. 2009 และได้รับรางวัลอัลบั้มแห่งปีและอัลบั้มคันทรียอดเยี่ยมจากรางวัลแกรมมีในปี ค.ศ. 2010 อัลบั้มนี้อยู่ในอันดับรายชื่อ 100 อัลบั้มคันทรีที่ยิ่งใหญ่ที่สุดตลอดกาลของโรลลิงสโตนในปี ค.ศ. 2022 หลังจากข้อพิพาทใน ค.ศ. 2019 เกี่ยวกับการเป็นเจ้าของสิทธิ์การถือครองเพลงของสวิฟต์ เธอได้เปิดตัวอัลบั้มบันทึกใหม่ในชื่อ เฟียร์เลส (เทย์เลอร์เวอร์ชัน) ในวันที่ 9 เมษายน ค.ศ. 2021

 รายการเพลง 
เครดิตดัดแปลงมาจากบันทึกย่อของอัลบั้ม

หมายเหตุ:
 "Untouchable" เป็นเวอร์ชันปรับปรุงใหม่ของ "Untouchable" (2007) ของลูนา ฮาโล ประพันธ์โดย แครี บาร์โลว์, นาธาน บาร์โลว์ และทอมมี ลี เจมส์
 โบนัสแทร็กทั้งสามเป็นเวอร์ชันสากล ("Our Song", "Teardrops on My Guitar", และ "Should've Said No") ผลิตโดยแชปแมนเท่านั้น

 ชาร์ต 

 ชาร์ตประจำสัปดาห์ 
+ ตารางแสดงอันดับชาร์ตประจำสัปดาห์ในปี 2008–2009 ของ เฟียร์เลสชาร์ต (2008–2009)ตำแหน่งสูงสุด Australian Country Albums (ARIA) 1Brazilian Albums (APBD) 18European Top 100 Albums (Billboard) 13 Japanese Albums (Oricon) 8
+ ตารางแสดงอันดับชาร์ตประจำสัปดาห์ในปี 2019–2022 ของ เฟียร์เลสชาร์ต (2019–2022)ตำแหน่งสูงสุดGreek Albums (IFPI) 1

 ชาร์ตสิ้นปี 
+ ตารางแสดงชาร์ตสิ้นปี 2008 ของ เฟียร์เลส ชาร์ต (2008) ตำแหน่งUS Billboard 20066US Top Country Albums (Billboard)13
+ ตารางแสดงชาร์ตสิ้นปี 2009 ของ เฟียร์เลส ชาร์ต (2009) ตำแหน่ง Australian Albums (ARIA)4 Canadian Albums (Billboard) 2 European Albums (Billboard)89New Zealand Albums (RMNZ)2 UK Albums (OCC)46 US Billboard 200 1US Top Country Albums (Billboard)1
+ ตารางแสดงชาร์ตสิ้นปี 2010 ของ เฟียร์เลส ชาร์ต (2010) ตำแหน่ง Australian Albums (ARIA) 17 Canadian Albums (Billboard) 14 Japanese Albums (Oricon) 75 New Zealand Albums (RMNZ) 31 UK Albums (OCC) 122 US Billboard 200 7 US Top Country Albums (Billboard) 2
+ ตารางแสดงชาร์ตสิ้นปี 2011 ของ เฟียร์เลส ชาร์ต (2011) ตำแหน่ง US Billboard 200 88 US Top Country Albums (Billboard) 42
+ ตารางแสดงชาร์ตสิ้นปี 2012 ของ เฟียร์เลส ชาร์ต (2012) ตำแหน่ง US Billboard 200 126
+ ตารางแสดงชาร์ตสิ้นปี 2013 ของ เฟียร์เลส ชาร์ต (2013) ตำแหน่ง US Top Pop Catalog Albums (Billboard) 39
+ ตารางแสดงชาร์ตสิ้นปี 2017 ของ เฟียร์เลส ชาร์ต (2017) ตำแหน่ง US Top Country Albums (Billboard) 65
+ ตารางแสดงชาร์ตสิ้นปี 2018 ของ เฟียร์เลส ชาร์ต (2018) ตำแหน่ง US Top Country Albums (Billboard) 42
+ ตารางแสดงชาร์ตสิ้นปี 2019 ของ เฟียร์เลส ชาร์ต (2019) ตำแหน่ง US Top Country Albums (Billboard) 46
+ ตารางแสดงชาร์ตสิ้นปี 2020 ของ เฟียร์เลส ชาร์ต (2020) ตำแหน่ง US Top Country Albums (Billboard) 47
+ ตารางแสดงชาร์ตสิ้นปี 2021 ของ เฟียร์เลส ชาร์ต (2021) ตำแหน่ง US Top Country Albums (Billboard) 44
+ ตารางแสดงชาร์ตสิ้นปี 2022 ของ เฟียร์เลส ชาร์ต (2022) ตำแหน่ง US Top Country Albums (Billboard) 67

 ชาร์ตสิ้นทศวรรษ 
+ ตารางแสดงชาร์ตสิ้นคริสต์ทศวรรษ 2000 ของ เฟียร์เลส ชาร์ต (2000–2009) ตำแหน่งAustralian Albums (ARIA) 87US Billboard 200 56US Top Country Albums (Billboard) 10
+ ตารางแสดงชาร์ตสิ้นคริสต์ทศวรรษ 2010 ของ เฟียร์เลส ชาร์ต (2010–2019) ตำแหน่ง Australian Albums (ARIA)55 US Billboard 200 98US Top Country Albums (Billboard) 31

 ชาร์ตตลอดกาล 
+ ตารางแสดงชาร์ตตลอดกาลของ เฟียร์เลส ชาร์ต (1963–2015) ตำแหน่ง US Billboard 200 4 US Billboard 200 (Women) 2 US Top Country Albums (Billboard) 11

 การรับรอง 

 หมายเหตุ